Det er om lag 202 000 fritidsbygg i fjellkommunene i Sør-Norge. I perioden 2010 – 2018 var det i disse vekst på 14,6 % i antall fritidsbygg. Mer enn 8 av 10 fritidsbygg i denne økningen kom i felt som i dag har minst 100 fritidsbygg.

78 prosent av fritidsbyggene ligger i skog (som omfatter barskog, lauvskog og blandingsskog som også inkluderer fjellbjørkeskogen) og 16 prosent i åpent landskap. 23 prosent i av fritidsbyggene i skog ligger inntil 500 meter fra av åpent landskap.

34 prosent av fritidsbyggene i fjellkommunene er lokalisert under 600 moh. 27 prosent er lokalisert i høydelaget 600 – 799 meter, 34 prosent i 800 – 999 moh, 5 prosent i høydelaget 1000 – 1199 moh, og 0,1 % 1200 moh eller høyere. Veksten siste ti år har fordelt seg om lag på samme måte, med noe forskyvning mot området fra 600 til 999 moh.

8,8 prosent av fritidsbyggene i fjellet, tilsvarende i underkant av 18 000, ligger i nasjonale villreinområder i dag. I 2010 lå 9,2 prosent av fritidsboligene i villreinområder, det vil si en andelsmessig reduksjon på 0,4 prosent (men en absolutt økning på 1 553 flere fritidsbygg siden 2010).

24 prosent av fritidsbyggene lå inntil 4 kilometer fra nasjonale villreinområder, en økning på vel 7200 siden 2010.

0,9 prosent av fritidsbyggene lå innenfor en randsone på en kilometer fra nasjonalparker, 6,8 prosent om vi utvider randsonen til fire kilometer fra nasjonalparkgrenser.

0,6 prosent av fritidsboligene overlapper med områder hvor det har vært endring i INON-områder (forkortelse for inngrepsfrie naturområder i Norge).

Det er tallene for enkeltbygg. Ser vi kun på selve byggavtrykket beslaglegger de omlag 0,15 prosent av arealet i fjellkommuner. Men i praksis mer, både som privatisering og forstyrrelser enkeltbygg skaper, og fordi det medfølger arealbruk i form av veier, parkeringsplasser, grøfter og liknende. Om man som et gjennomsnittstall legger til grunn at et ‘fritidsbyggbeslag’ er 4 mål (4000 kvadratmeter), og slår sammen arealer hvor to eller flere fritidsbyggbeslag overlapper, så opptar fritidsbyggene i fjellkommuner 0,63 % av samlet arealet i fjellkommuner, opp fra 0,56 prosent siden 2010.

* høydelaget 800-999 moh. har i perioden 2010 til 2018 hatt 40 prosent av veksten i beregnet arealbruk.
* høydelaget 600-799 moh. hadde 29 prosent av veksten
* høydelaget 1000-1199 moh. hadde 7 prosent av veksten.
* de resterende 24 prosentene av veksten i arealbruk finnes i høydelaget under 600 moh.